คือเป็นมา3วันครับ อาการเริ่มก็รู้สึกคันๆ2วันต่อมาขึ้นตุ่มใสๆมาเลยครับเจ็บมาก
สวัสดีค่ะ ตุ่มใสๆ ที่รูทวาร มีอาการคันๆ เจ็บๆ ดังกล่าว อาจเป็น1.โรคเริมที่อวัยวะเพศและทวารหนัก เป็นโรคติดต่อทางเพศสัมพันธ์ซึ่งจะเริ่มต้นด้วยอาการแสบๆคันๆก่อน แล้วตามด้วยการเกิดเป็นตุ่มน้ำใส ที่บริเวณอวัยวะเพศชาย หรืออาจเกิดรอบๆ รูทวารหนักก็ได้ อาจมี 1 ตุ่มหรือหลายตุ่ม มีอาการแสบร้อนหรือเจ็บๆแสบๆ อาจร่วมกับอาการคัน ต่อมาตุ่มน้ำจะแตกออกเป็นแผลตื้นๆ แล้วจึงแห้งและตกสะเก็ดหายไปได้ เอง โดยหากเป็นครั้งแรกอาการจะเป็นอยู่นาน 2-4 สัปดาห์ บางรายอาจปัสสาวะแสบขัด มีไข้ อ่อนเพลีย และต่อมน้ำเหลืองที่ขาหนีบโตได้2.รูขุมขนอักเสบไม่ได้เกิดจากการมีเพศสัมพันธ์ รูขุมขนอักเสบมักจะพบบริเวณหัวหน่าวหรือบริเวณรอบๆ ทวารหนักได้ เกิดจากการติดเชื้อแบคทีเรียหรือเชื้อรา มักเป็นผลจากการถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคือง อาการคือจะเป็นตุ่มแดงๆ และอาจมีหนองเกิดขึ้น ดูคล้ายสิว มีอาการเจ็บ และคันร่วมด้วย มักเกิดขึ้นหลายๆตุ่ม3. มีการอักเสบของเนื้อเยื่อใต้ผิวหนังและผิวหนังจากเชื้อแบคทีเรียหรือเชื้อรา บริเวณที่มีการอักเสบจะมีอาการบวมแดง เจ็บและปวด มักมีไข้ อ่อนเพลีย ปวดเมื่อยตามตัว ร่วมด้วย หากปล่อยทิ้งไว้ไม่รักษาก็จะกลายเป็นฝีหนองตามมาแนะนำให้ ไปพบแพทย์เพื่อตรวจดูลักษณะของตุ่มดังกล่าวว่าเป็นโรคใดค่ะ จะได้รรับการรักษาให้ถูกต้องตรงกับโรคค่ะ ในเบื้องต้นให้พยายามหลีกเลี่ยงการแกะหรือเกาตุ่มดังกล่าว ใส่กางเกงในและกางเกงที่ไม่รัดแน่นร่องก้นมากเกินไป และรักษาความสะอาดบริเวณรอบทวารหนักค่ะ